
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας διακατεχόμενης δασικής έκτασης 0,220 
στρεμμάτων (διακόσια είκοσι χιλιοστά του στρέμματος) στη θέση 

Μονογάϊ περιφέρειας Κοινότητας Γιάλτρων Ν. Εύβοιας. 1 

Κήρυξη ως αναδασωτέας διακατεχόμενης δασικής έκτασης 
3.106,75 στρεμμάτων (τρία στρέμ. και εκατόν έξι κόμμα εβδο¬ 
μήντα πέντε χιλιοστά του στρέμματος) στη θέση Ραχούλες περι¬ 
φέρειας Κοινότητας Κρυονερίτη Ν. Εύβοιας . 2 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση ΦΑΡΟΣ, κοινότητος Σιγρίου, νήσου Λέσβου, Νο¬ 
μού Λέσβου, προ ιδιοκτησίας Αντωνίου Τιρπιντήρη. 3 



ΑΠΑΛΛΟΤΡΙΩΣΕΙΣ 


ΑΠΟΦΑΣΕΙΣ 

Αριθ. 750 (1) 

Κήρυξη ως αναδασωτέας διακατεχόμενης δασικής έκτασης 0,220 
στρεμμάτων (διακόσια είκοσι χιλιοστά του στρέμματος) στη θέση 
Μονογάϊ περιφέρειας Κοινότητας Γιάλτρων Ν. Εύβοιας. 

Ο Δ/ΝΤΗΣ ΔΑΣΩΝ Ν. ΕΥΒΟΙΑΣ 
Έχοντας υπόψη: 

1. Τις διατάξεις για Διοικητική Αποκέντρωση και την 550/ 
15.1.1986 απόφαση του Νομάρχου Εύβοιας «περί αναθέσεως αρμοδιο¬ 
τήτων υπογραφής υπηρεσιακών εγγράφων». 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 


3. Τις διατάξεις του Ν. 998/79 «περί προστασίας των Δασών και 
Δασικών εκτάσεων της Χώρας και ειδικότερα: 

α) του άρθρου 41 παρ. 1. 

β) του άρθρου 38 παρ. 1. 

4. Τις διατάξεις των διαταγών του Υπουργείου Γεωργίας: 
α) 160417/1180/8.7.80, β) 182447/3049/24.9.80 

5: Την Ηα/687/26.3.1990 αναφορά του Δασαρχείου Ιστιαίας περί 
κηρύξεως ως αναδασωτέας της αναφερομένης δασικής έκτασης που εκ¬ 
χερσώθηκε παράνομα από τον Χρίστο Ιωάν. Σιάνο κάτοικο Γιάλτρων 
Εύβοιας, αποφασίζουμε: 

Κηρύσσουμε ως αναδασωτέα με σκοπό τη διατήρηση του χαρακτήρα 
του δάσους και την προστασία και ανάπτυξη της δασικής βλαστήσεως 
κ.λπ. την διακατεχόμενη δασική έκταση διακοσίων είκοσι χιλιοστών του 
στρεμ. (0,220 στρεμ.) που βρίσκεται στη θέση Μονογάϊ Κοινότητος 
Γιάλτρων Ν. Εύβοιας και προσδιορίζονται από τα στοιχεία Α. Β. Γ. Δ. 
Α. και με όρια: 

Ανατολικά: Με διακατεχόμενο δάσος χαλεπίου πεύκης. 

Δυτικά: Ομοίως ως άνω. 

Βόρεια: Με ιδιωτικό κληροτεμάχιο 229 Χρ. Σιάνου. 

Νότια: Με διακατεχόμενο δάσος χαλεπίου πεύκης, 

όπως φαίνεται στο συνημμένο τοπογρ. διάγραμμα που αποτελεί αναπό¬ 
σπαστο μέρος της παρούσας απόφασης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 3 Απριλίου 1990 

Με εντολή Νομάρχη 
Ο Διευθυντής Δασών 
ΗΛΙΑΣ Π. ΚΑΠΡΑΛΟΣ 

Αριθ. 749 (2) 

Κήρυξη ως αναδασωτέας διακατεχόμενης δασικής έκτασης 3.106,75 
στρεμμάτων (τρία στρέμ. και εκατόν έξι κόμμα εβδομήντα πέντε χι¬ 
λιοστά του στρέμματος) στη θέση Ραχούλες περιφέρειας Κοινότητας 
Κρυονερίτη Ν. Εύβοιας. 

Ο Δ/ΝΤΗΣ ΔΑΣΩΝ Ν. ΕΥΒΟΙΑΣ 

Έχοντας υπόψη: 

1. Τις διατάξεις για Διοικητική Αποκέντρωση και την 550/ 
15.1.1986 απόφαση του Νομάρχου Εύβοιας «περί αναθέσεως αρμοδιο¬ 
τήτων υπογραφής υπηρεσιακών εγγράφων*. 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των Δασών και 
Δασικών εκτάσεων της Χώρας και ειδικότερα: 

α) του άρθρου 41 παρ. 1. 
β) του άρθρου 38 παρ. 1. 

4. Τις διατάξεις των διαταγών του Υπουργείου Γεωργίας: 
α) 160417/1180/8.7.80, β) 182447/3049/24.9.80 

5. Την Ηα/778/26.3.1990 αναφορά του Δασαρχείου Ιστιαίας περί 


κηρϋξεως ως αναδασωτέας της αναφερομένης δασικής έκτασης που κα¬ 
ταλήφθηκε παράνομα από τον Ευστάθιο Αντ. Κουβέλη κάτοικο Κρυονε¬ 
ρίτη Εύβοιας, αποφασίζουμε: 

Κηρύσσουμε ως αναδασωτέα με σκοπό τη διατήρηση του χαρακτήρα 
του δάσους και την προστασία και ανάπτυξη της δασικής βλαστήσεως 
κ.λπ. την διακατεχόμενη δασική έκταση 3.106,75 στρεμ. που βρίσκε¬ 
ται στη θέση Ραχούλες Κοινότητος Κρυονερίτη Ν. Ευβοίοις και προσδιο¬ 
ρίζονται από τα στοιχεία Α Β Γ Δ Ε Ζ Α και με όρια: 

Ανατολικά: Με επαρχιακό δρόμο Κρυονερίτη - Κοκκινομηλιάς. 

Δυτικά: Με διακατεχόμενο δάσος χαλεπίου πεύκης. 

Βόρεια: Ομοίως ως άνω. 

Νότια: Ομοίως ως άνω, 

όπως φαίνεται στο συνημμένο τοπογρ. διάγραμμα που αποτελεί αναπό¬ 
σπαστο μέρος της παρούσας απόφασης αυτής. 

Η απόφαση αυτή να δημοαιευθεί στην Εφημερίδα της Κυβερνήσεως. 

Χαλκίδα, 3 Απριλίου 1990 

Με εντολή Νομάρχη 
Ο Διευθυντής Δασών 
ΗΛΙΑΣ Π. ΚΑΠΡΑΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 763 (3) 

Καθορισμός των ορίων του αιγιαλού και δημιουργία ζώνης παραλίας 
στη θέση ΦΑΡΟΣ, κοίνότητος Σιγρίου, νήσου Λέσβου, Νομού Λέ¬ 
σβου, προ ιδιοκτησίας Αντωνίου Τιρπιντήρη. 

Ο ΝΟΜΑΡΧΗΣ ΛΕΣΒΟΥ 
’ Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τ.Β’) κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 15 Σεπτεμβρίου 1989 έκθεση της επιτροπής καθορισμού 
των ορίων του αιγιαλού και παραλίας και θέσεων αμμοληψίας», που κα¬ 
θόρισε τα όρια του αιγιαλού και της παραλίας στην περιοχή ΦΑΡΟΣ, 
κοίνότητος Σιγρίου, νήσου Λέσβου, Νομού Λέσβου, προ ιδιοκτησίας 
Αντωνίου Τιρπιντήρη και το από Μάιο 1989 τοπογραφικό διάγραμμα 
με κλίμακα 1:500 του Δημητρίου Καλλίτσα, Πολιτικού Μηχανικού που 
θεωρήθηκε στις 21 Αυγούστου 1989 από τη Δ/νση Τεχνικών Υπηρε¬ 
σιών της Νομαρχίας Λέσβου και συνοδεύει την έκθεση της προαναφερό- 
μενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ 544.5/112/90/Σ. 270/15.2.1990 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 15 Σεπτεμβρίου 1989 έκθεση της Επι¬ 
τροπής 

καθορισμού των ορίων του αιγιαλού και παραλίας και θέσεων αμμολη¬ 
ψίας, καθώς και το από Μάιο 1989 τοπογραφικό διάγραμμα, που τη 
συνοδεύει, το οποίο συντάχθηκε από τον Δημήτριο Καλλίτσα, Πολιτικό 
Μηχανικό με κλίμακα 1:500 και θεωρήθηκε στις 21.8.1989 από την 
Δ/νση Τεχν. Υπηρ. Ν. Λέσβου επί του οποίου η πιο πάνω Επιτροπή, κα¬ 
θόρισε τα όρια του αιγιαλού, με κόκκινη γραμμή, στην θέση ΦΑΡΟΣ, 
κοίνότητος Σιγρίου, νήσου Λέσβου, Νομού Λέσβου, προ ιδιοκτησίας 
Αντωνίου Τιρπιντήρη και τα όρια της παραλίας με κίτρινη γραμμή στην 
ίδια θέση. 

Η απόφαση αυτή, με την έκθεση της επιτροπής και το διάγραμμα, να 
δημοσιευθούν στην Εφημερίδα της Κυβερνήσεως. 

Μυτιλήνη, 16 Μαρτίου 1990 

Ο Νομάρχης 
ΜΑΡΚΟΣ ΜΕΝΗΣ 

ΕΚΘΕΣΗ 

Επιτροπής καθορισμού ορίων αιγιαλού και παραλίας και θέσεων αμμο¬ 
ληψίας, δια τον καθορισμό το πρώτον των ορίων του αιγιαλού και 
της παραλίας και θέσεων αμμοληψίας στην θέση ΦΑΡΟΣ, κοινότη¬ 
τας ΣΙΓΡΙΟΥ, νήσου Λέσβου, Νομού Λέσβου, προ ιδιοκτησίας 
Αντωνίου Τιρπιντήρη. 

Στην Μυτιλήνη την 15.9.1989 οι υπογεγραμμένοι: 


1. Καρδακάρης Σπυρίδων, Προϊστάμενος Κτηματικής Υπηρ. Λέ¬ 
σβου, ως Πρόεδρος. 

2. Ψαρρός Νικόλαος, Προϊστάμενος Δ.Τ.Υ.Ν. Λέσβου, ως μέλος. 

3. θεοχαρίδης Δημήτριος, Αντιπλοίαρχος Λ.Σ., Λιμενάρχης Μυτι¬ 
λήνης, ως μέλος, 

αποτελούντες την Επιτροπή καθορισμού των ορίων του αιγιαλού και της 
παραλίας και θέσεων αμμοληψίας δυνάμει του άρθρου 74 και 75 του 
ΠΔ 637/77, σε συνδυασμό με την αριθμ. 0208/181/26.4.82 (ΦΕΚ 
214/26.4.82 τ. Β’) κοινή Απόφαση των Υπουργών Προεδρίας της Κυ¬ 
βερνήσεως και Οικονομικών και της αριθμ. 2881/30.3.1988 Απόφα¬ 
σης Νομάρχη Λέσβου, συγκληθείσα με την 1277/12.9.1989 πρό¬ 
σκληση του Προέδρου αυτής, μεταβήκαμε επί τόπου στην προαναφερό- 
μενη περιοχή την 15.9.89, ημέρα Παρασκευή. 

Λαβόντες υπόψη: 

1. Την από 11.8.1989 αίτηση του Δημητρίου Ε. Καλλίτσα, Πολιτι¬ 
κού Μηχανικού με την οποία ζητείται ο καθορισμός των ορίων του αι- 
γιαλού και της παραλίας στην ανωτέρω περιοχή. 

2. Το υπό του Δημητρίου Ε. Καλλίτσα, Πολιτικού Μηχανικού, συ- 
νταχθέν τον μήνα Μάιο 1989, με κλίμακα 1:500 τοπογραφικό και 
υψομετρικό διάγραμμα σε τέσσερα τμήματα, ηλεγμένο για την ακρίβεια 
της αποτύπωσης από τον Γρηγόριο Συρόπουλο, Εργοδηγό Δ.Ε., της 
.Διεύθυνσης Τεχνικών Υπηρεσιών Νομού Λέσβου την 21.8.1989 και 

θεωρημένο από τον Αναπλ. Προϊστ. της αυτής Υπηρεσίας. 

3. Τις διατάξεις του Α.Ν. 2344/40, όπως αυτός τροποποιήθηκε και 
συμπληρώθηκε και τις διατάξεις του Ν. 1337/83 και τις σχετικές προς 
τούτο υπ’ αριθ. Δ.3474/970 ΠΟΑ 105/29.7.83 και Ν. 505/253 
ΠΟΑ 69/30.3.84 διαταγές του Υπουργείου Οικονομικών. 

4. Την εκ της επιτόπιου μεταβάσεως στην παραπάνω περιοχή σχη- 
ματισθείσα αντίληψη περί του πλάτους της βρέχόμενης ζώνης της ξηράς 
και λοιπών συναφών στοιχείων, ήτοι: 

α) Ότι η ακτή είναι βραχώδης με μεγάλη υψομετρική διαφορά, σε 
κάποια σημεία δε σχηματίζει αβαθείς αμμώδεις παραλίες, στο δεξιό μέ¬ 
ρος δε της έκτασης σχηματίζει μεγάλη αμμουδιά. 

β) Ότι οι άνεμοι είναι συνήθως Ν, Β και ΒΔ, η ένταση των οποίων 
δύναται να φθάσει τα 7 - 8 μποφώρ και το ύψος των κυμμάτων τα 4 - 5 
μέτρα, αποφασίζει: 

Καθορίζει επί του ως άνω τοπογραφικού διαγράμματος: 

α) Με συνεχή κόκκινη πολυγωνική γραμμή την οριογραμμή του αι- 
γιαλού, υπό στοιχεία 1,2,3,4,...,35, της οποίας οι κορυφές εξασφαλίζο¬ 
νται με σταθερά σημεία. 

β) Με συνεχή κίτρινη πολυγωνική γραμμή, την οριογραμμή της πα¬ 
ραλίας, υπό στοιχεία 1’, 2’,3',4',...,35’, της οποίας οι κορυφές εξασφα¬ 
λίζονται ομοίως δια σταθερών σημείων και έχει σταθερή απόσταση 
10.00 μέτρων από την οριογραμμή του αιγιαλού, επειδή δεν εξυπηρε¬ 
τούνται οι σκοποί της παρ. 1 του άρθρου 7 του Α.Ν. 2344/1940. 

γ) Σημειούται ότι δεν υπάρχουν κτίσματα επί της ζώνης της παρα-, 
λίας. 

6) Δεν βρέθηκαν στοιχεία για την ύπαρξη παλαιού αιγιαλού. 

Μυτιλήνη, 15 Σεπτεμβρίου 1989 

Ο Πρόεδρος 
ΣΠΥΡ. ΚΑΡΔΑΚΑΡΗΣ 
Τα Μέλη 

ΝΙΚ. ΨΑΡΡΟΣ, ΔΗΜ. ΘΕΟΧΑΡΙΔΗΣ 





ί· 9οο 

